Ing tahap punika, miterat Kempers ahli arkeolog, ngandharaken bilih asiling pugaran bangunan candhi kirang maremaken amargi dèrèng saged damel candhi kados wujud aslinipun.[1] Punika dipun jalari amargi kanthah bagéyan candhi ingkang ical.[1] Kejawi saking punika, nalika sepisanan dipun panggihaken, wonten bagéyan-bagéyan bangunan candhi ingkang sampun risak amargi sampun sepuh sanget lan bagéyan punika boten dipun damel saking watu.[1] Nalika abad 19, ing sakitering candhi tebihipun kirang langkung 130 meter saking Candhi Kalasan dipun panggihaken prithilan candhi, ingkang dipun anggep dados papan dunungipun para pendheta.[5] Candhi Sari ingkang sak punika saged dipun tingali, ingkang papan dunungipun boten tebih saking Candhi Kalasan ingkang dipun anggep dados kumpulan candhi ingkang ical.[5]